**.hack**係以舊BANDAI嘅**Project.hack**作為中心展開遊戲、動畫、漫畫同埋電台節目嘅跨媒體計劃。

合併後Namco Bandai同樣展開名為**.hack Conglomerate**嘅新計劃，重以**.hack//G.U.**為系列嘅總稱。總稱嘅意義係用嚟解釋呢兩個計劃。

概要
--

.hack係以虛構嘅網絡遊戲「**The World**」為主軸，而衍生其他媒體作品展開嘅故事（※）。

喺2002年4月開始展開第一期計劃，隔咗4年後嘅2006年4月開始展開第二期計劃。

各作品嘅故事都有啲關係，特別係第1期故事同同時展開嘅其他作品互相纏繞嘅複雜，重有解釋整個世界觀成為咗計劃嘅特點之一。關由計劃入面各作品嘅詳細內容請睇番各自嘅文章。

.hack嘅故事
--------

關由各個作品嘅概要同故事請睇番各自嘅文章。  
根據時序排列—小說「.hack//AI buster」→動畫「.hack//SIGN」→小說「.hack//ZERO」→第1期遊戲「.hack」→漫畫&動畫「.hack//黃昏嘅腕輪傳說」→（由呢到開始係The World R:2嘅時代）→動畫「.hack//Roots」→第2期遊戲→「.hack//G.U.」
20世紀末至2004年，互聯網喺全世界迅速地普及，重搞起咗「信息民主化」。畀呢個負面嘅影響，喺網上嘅高新技術罪案增加。喺呢個時候，爆發咗一種叫「**Deadly Flash**」（※）嘅電腦病毒，發生令7人死亡嘅慘劇。製作電腦病毒嘅日本男性製作者成為史上第一位因為網絡罪行而被判處死刑嘅人。

喺電腦病毒爆發嘅嗰一日—2005年12月24日，叫做「**Pluto Kiss**」（冥王之吻）嘅電腦病毒令社會上各種嘅功能癱瘓，全世界嘅網絡立即停止。淨番嗰啲用ALTIMIT作業系統嘅電腦冇受到病毒嘅影響。ALTIMIT眨眼就成為新世界標準作業系統。由嗰日開始平民就唔畀用互聯網。

2006年夏天，**ALTIMIT**亦都開始個人化。同時，整ALTIMIT嘅員工離開製造商，自立一間新公司叫Cyber Connect（CC公司）。之後，一位德國人哈羅魯度・修爾克組成一隊製作小組「**fragment**」（碎片）進入CC公司，重製作咗網絡遊戲The World嘅原型。

2007年5月，**fragment**開始測試遊戲。喺「**Pluto Kiss**」爆發後，娛樂用嘅網絡受到使用限制，佢哋向WNC（世界網絡協會）申請重得到特許批准。**fragment**公開招募1024位測試員，當初預計運作6個月，但係3個月就結束咗。

2007年12月，啱啱好係Pluto Kiss發生嗰日2年後，命名為「**Mother's Marry Kiss**」（聖母之吻）。全世界嘅網絡開始解禁。同時CC公司發表咗「**fragment**」嘅網絡遊戲—**The World**，全世界開始同時下載銷售。

全部嘅.hack，都係由呢到開始。

（※）呢種電腦病毒會喺顯示器上瞬間發出強烈嘅光線信號，引起痙攣令人失去知覺。其實現實上係有發生過，例如電視動畫寵物小精靈第38話入面，發生咗類似嘅光線現象，搞到多名觀眾休克。（呢個只係故事設定，實際上喺顯示器發出光線信號令人死亡係非常困難嘅事）

作品
--

### 動畫

TV動畫（第１期）
* .hack//SIGN

東京電視台由2002年4月3日至同年9月25日播放全26話。
* .hack//黃昏的腕輪傳說

東京電視台由2003年1月8日至同年3月26日播放全12話。
TV動畫（第2期）
* .hack//Roots

東京電視台由2006年4月5日至同年9月27日播放全26話。
* .hack//quantum

OVA
* .hack//Liminality

遊戲附送嘅OVA。全4話（第1話5分、2話開始30分）。
* .hack//Integration

由2003年10月24日發售，「**SIGN**」嘅28話（SIGN嘅DVD未收錄嘅），黃昏腕輪傳說嘅番外篇，Liminality嘅DVD box。由2006年3月26日再次發售，除咗Liminality黃昏嘅腕輪傳說外，重附加後面講嘅「**GIFT**」同DVD box。
* .hack//GIFT

「SIGN」嘅29話。係優惠買晒成個系列遊戲全4話嘅人嘅作品。
### 遊戲

### 主機遊戲

* .hack (PS2遊戲)
* .hack// Fragment (PS2遊戲)
* .hack//G.U. (PS2遊戲)
* .hack// versus (PS3遊戲)
* .hack// link (PSP遊戲)

### 專門誌

* .hack//The World
* .hack//G.U. The World

### 漫畫

* .hack//黃昏的腕輪傳說（駭客時空//黃昏的腕輪傳說）

由月刊Comptiq（角川書店）2002年1月號至2003年11月號上面連載。
分成３本單行本發售，中文版由台灣角川代理。2003年2月11日發售Vol.1，2003年7月1日發售Vol.2，2004年8月16日發售Vol.3。
* .hack//G.U.＋
* .hack//XXXX
* .hack//GnU
* .hack//4koma
* .hack//Alcor

### 小說

* .hack//AI buster

作者濱崎達也，小說系列第1作。時代設定喺「SIGN」之前。中文版由台灣角川代理，2003年9月16日發售Vol.1，2006年11月14日發售Vol.2。
* .hack//ZERO

作者橫手美智子，小說系列第2作。時代設定喺SIGN同遊戲版之間。
* .hack//Another Birth 另一個誕生

作者川崎美羽、監修伊藤和典，小說系列第3作。以遊戲版登場嘅黑玫瑰為視點，由網絡世界同現實世界兩方面描寫。呢篇小說喺月刊Comptiq上面連載，文庫本被分為同遊戲版同樣嘅4個副標題發售。中文版由台灣角川代理，2005年11月1日發售Vol.1，2006年7月1日發售Vol.2，2006年9月25日發售Vol.3，2007年1月23日發售Vol.4。
* .hack//CELL

### 電台節目

* RadioB

由2002年1月8日至同年3月26日喺文化放送播放全12話。
* .hack//Radio 綾子・真澄のすみすみナイト

由2002年4月7日至2003年3月30日喺文化放送播放全50話。亦由BSQR489比原廣播遲4日播放。
* .hack//G.U.RADIO 長谷雄Set

由2006年4月9日開始喺文化放送播放。第2期遊戲.hack//G.U.嘅宣傳活動。主持有櫻井孝宏同榎本溫子。
### 相關CD

.hack（遊戲版）
* .hack//GAME MUSIC Perfect Collection（VICL-61116,61117）

.hack//SIGN
* Obsession / 優しい夜明け : See-Saw（主題曲）（VICL-35384）
* .hack//SIGN Original Sound & Song Track 1：梶浦由記（VICL-60905）
* .hack//SIGN Original Sound & Song Track 2：梶浦由記（VICL-60906）
* .hack// EXTRA SOUNDTRACKS（VICL-60971）

.hack//黃昏的腕輪傳說
* NEW WORLD : ROUND TABLE featuring Nino（主題曲）（VICL-35457）
* Emerald Green : See-Saw（主題曲）（VICL-35458）
* .hack//黃昏的腕輪傳說 ORIGINAL SOUNDTRACK（VICL-61068）
* .hack//黃昏的腕輪傳說 Character Song & Story（VICL-61088）

.hack//Liminality
* edge : See-Saw（主題曲）（VICL-35407）
* 君がいた物語 : See-Saw（主題曲）（VICL-35458）
* .hack//Liminality ORIGINAL SOUNDTRACK（VIZL-70）

.hack//Root
* Silly-Go-Round:FictionJunction（VICL-35989）
* 亡國覚醒カタルシス:ALI PROJECT（主題曲）（VICL-36089）
* .hack//Roots O.S.T.:ALI PROJECT（VICL-61989）
* .hack//Roots O.S.T.2 :ALI PROJECT（VICL-62089）
* .hack//Roots Sound Form 1（VICL-61998）
* .hack//Roots Sound Form 2（VICL-62088）

出面網頁
----

* .hack官方網站
* Cyber Connect2公司 .hack相關網頁
* .hack//SIGN 官方網站
* .hack//黃昏的腕輪傳說 官方網站
* Project .hack - 舊美版官方網站，家下係揀日美兩個網站嘅頁